Jesaya 1 | Beibele Inthaneteng | Phetolelo ya Lefase le Lefsa
1 Pono+ yeo Jesaya+ morwa wa Amotse a e bonego mabapi le Juda le Jerusalema mehleng ya Usia,+ Jothama,+ Ahasi+ le Hesekia,+ dikgoši tša Juda še:+ 2 Theetšang+ lena magodimo, wena lefase hlwaya tsebe, ka gobane Jehofa o itše: “Ke fepile bana ka ba godiša,+ fela bona ba ntlhanogetše.+ 3 Poo e tseba mong wa yona gabotse, pokolo yona e tseba legopo la mong wa yona; Isiraele yona ga e ntsebe+ gomme setšhaba sa ka ga se kwešiše.”+ 4 Go madimabe setšhaba sa sebe,+ e lego batho bao ba imelwago ke molato, peu ya badirabobe+ le bana ba kgopo!+ Ba tlogetše Jehofa,+ ba nyaditše Mokgethwa wa Isiraele+ gomme ba mo furalela.+ 5 Le sa tla otlwa kae gape,+ ka ge le duletše go hlanoga?+ Hlogo ka moka e gobetše gomme pelo ka moka e a fokola.+ 6 Go tloga hlogong go fihla leotong ga go na moo go phetšego gabotse.+ Le tletše dintho, matetelo le megogoma—tšeo di sa hlatswiwago goba go tlengwa e bile di sa tlotšwa ka makhura.+ 7 Naga ya lena ke lešope,+ metse ya lena e fišitšwe ka mollo;+ bašele ba ja dibjalo tša mašemo a lena le ba lebeletše.+ Tšhwalalanyo yeo e etša tshenyo yeo e dirilwego ke bašele.+ 8 Morwedi wa Tsione+ o tlogetšwe a etša leobo serapeng sa merara, a etša mokutwana serapeng sa diphara, a bile a etša motse o rakeletšwego.+ 9 Ge nkabe Jehofa wa madira a se a re tlogelela mašaledi a sego kae feela,+ nkabe re ile ra swana le Sodoma gomme ra etša Gomora.+ 10 Ekwang lentšu la Jehofa,+ lena babuši+ ba Sodoma.+ Theetšang molao wa Modimo wa rena, lena batho ba Gomora. 11 “Dihlabelo tša lena tše dintši di nkhola ka eng?” o re’alo Jehofa. “Ke tennwe ke dibego tše di feletšego tša go fišwa+ tša dikgapa+ le makhura a diphoofolo tše di nonnego;+ ga ke kgahlwe+ ke madi+ a dipowana le a dikgapana le a diphooko.+ 12 Ge le duletše go tla go bona sefahlego+ sa ka, ke mang yo a kgopetšego seo go lena, gore le gatakele malapa a ka?+ 13 Le se sa tliša dibego tše sa rego selo tša mabele.+ Seorelo sa lena se a ntšhišimiša.+ Ga ke kgotlelele menyanya ya lena ya ge kgwedi+ e dula le disabatha+ tša lena gotee le dikopano+ tše le di rulaganyago; ga ke kgotlelele go diriša maleatlana+ gotee le dipokano tša lena tše kgethwa. 14 Moya wa ka o hloile menyanya ya lena ya ge kgwedi e dula le menyanya e mengwe.+ E a nkimela;+ ke lapišitšwe ke go e kgotlelela.+ 15 Ge le emiša matsogo a lena,+ ke le utela sefahlego.+ Gaešita le ge le ka atiša dithapelo,+ ga ke di theetše;+ diatla tša lena di tletše madi.+ 16 Hlapang;+ itlhwekišeng;+ tlošang bobe ditirong tša lena ka pele ga ka;+ tlogelang go dira bobe.+ 17 Ithuteng go dira se se lokilego;+ tsomang toka;+ solang mogateledi;+ ahlolelang tšhiwana*+ ka toka; le lwele mohlologadi.”+ 18 “Etlang re lokišeng ditaba,” o re’alo Jehofa.+ “Le ge dibe tša lena di ka hwibila go etša madi, di tla šweufala go etša kapoko;+ le ge di ka hwibila wa letsoku, di tlo etša boya bja dinku. 19 Ge e ba le rata gomme le theetša, le tla ja menono ya lefase.+ 20 Eupša ge e ba le gana+ gomme le rabela, le tla fetšwa ke tšhoša; ka gobane go boletše molomo wa Jehofa.”+ 21 Joo motse wola o bego o botega+ o fetogile mogweba-ka-mmele!+ O be o tletše toka;+ go loka go be go dula go wona,+ eupša bjale o tletše ka babolai.+ 22 Silifera ya gago e fetogile manyedi.*+ Bjala bja gago bo timotšwe ka meetse.+ 23 Dikgošana tša gago di na le manganga e bile ke bagwera ba mahodu.+ Ka moka ga tšona ke barati ba letsogo-le-kobong+ e bile di kganyelela dimpho.+ Ga di ahlolele tšhiwana ka toka; e bile ga di amogele melato ya mohlologadi.+ 24 Ka gona, se ke seo se boletšwego ke Morena wa therešo, Jehofa wa madira, Modimo yo Matla wa Isiraele,+ ge a re: “Agaa! Ke tla ikimolla manabeng+ a ka gomme ka itefeletša+ go ona. 25 Ke tla go emišetša seatla ka tološa manyedi a gago, ka ba ka tloša le ditšhila tša gago ka moka.+ 26 Ke tla buša ke go tlišetše baahlodi bjalo ka pele le baeletši go etša mathomong.+ Ka morago ga moo o tla bitšwa Motse wa go Loka le Motse o Botegago.+ 27 Tsione e tla lopollwa+ ka toka gomme bao ba boilego ba yona ba tla lopollwa ka go loka.+ 28 Bahlanogi le badiradibe ba tla fedišwa sammaletee+ gomme bao ba furalelago Jehofa ba tla fedišwa.+ 29 Ba tlo lewa ke dihlong ka baka la dihlare tše di tiilego tšeo le di kganyogilego,+ e bile le tla hlabja ke dihlong ka baka la dirapa tšeo le di kgethilego.+ 30 Le tla swana le sehlare se segolo seo matlakala a sona a ponago,+ la etša serapa seo se sa nošetšwego. 31 Senatla se tla swana le lodi,+ modiro wa sona wa etša tlhase; senatla gotee le modiro wa sona di tla fišwa ka mollo, go se yo a ka o timago.”+
^ “Manyedi” ke ditšhila tšeo di tšwago ge go tološwa tšhipi.